钦定古今图书集成/明伦汇编/氏族典/第580卷 > 耶律制心
## 钦定古今图书集成/明伦汇编/氏族典/第580卷 > 耶律制心

按《辽史耶律隆运传》：隆运侄制心，小字可汗奴。父德
崇，善医，武定军节度使。制心善训鹰隼，开泰中，封漆
水郡王。以皇后外弟，恩遇日隆。太平中，徙王燕，迁南
院大王。或劝制心奉佛，对曰：“吾不知佛法，惟心无私，
则近之矣。”年五十三，守上京。时酒禁方严，有捕获私
酝者，一饮而尽，笑而不诘。卒之日，部民若哀父母。